கேள்வி: சிறுவர் திரைப்படம் என்பது என்ன?
பதில்: சிறுவர் திரைப்படம் அல்லது குடும்பத் திரைப்படம் (Children's film) என்பது குடும்ப பின்னணியை கொண்ட சிறுவர்கள் தொடர்புடைய ஒரு திரைப்படம் வகையாகும். இது குறிப்பாக குழந்தைகளுக்காகவே தயாரிக்கப்படுகின்றன. இந்தத் திரைப்படம் மெய்மையியம் (கலை), கனவுருப்புனைவு, சாகசத் திரைப்படம், போர் திரைப்படம், இசைத் திரைப்படம், நகைச்சுவை நாடகம் மற்றும் இலக்கியத் தழுவல்கள் போன்ற பல முக்கிய வகைகளில் தயாரிக்கப்படுகின்றது. தமிழகத் திரைப்படத்துறையில் சிறுவர்கள் திரைப்படம் தயாரிப்பது மிக குறைவு, எனிலும் வெளியான சிறுவர் திரைப்படங்கள் வெற்றி அடைந்துள்ளது. 1990 ஆம் ஆண்டில் மணிரத்னம் இயக்கத்தில் வெளியான அஞ்சலி (திரைப்படம்) என்ற திரைப்படம் தேசிய திரைப்பட விருதுகள், இந்தியா பெற்றது. மற்றும் ஆஸ்கார் விருதிற்குப் பரிந்துரைக்கப்பட்ட இந்தியத் திரைப்படங்கள் இதுவும் ஒன்றாகும். தமிழ் சிறுவர் திரைப்படங்கள் குடும்ப பின்னணியை கொண்டு சிறுவர்களை கதாநாயகனாக வைத்து நகைச்சுவை நாடகம் மற்றும் குடும்பம் வகைகளில் உருவாக்கப்படுகின்றது. அன்புள்ள ரஜினிகாந்த் (1984), துர்கா (1990 திரைப்படம்) (1990), பசங்க (திரைப்படம்) (2009), காக்கா முட்டை (திரைப்படம்) (2014), சைவம் (திரைப்படம்) (2014), பசங்க 2 (திரைப்படம்) (2015), எழுமின் (2018) போன்ற திரைப்படங்கள் வெளியானது.